Diari Oficial de la Generalitat Valenciana


Sumari del DOGV 9285, del 24-02-2022 (2022/1405)

RESOLUCIÓ de 18 de febrer de 2022, de la Gerència de la Universitat Jaume I, per la qual es convoca concurs per a la provisió del lloc de treball número 10671, cap de secció del Servei de Llengües i Terminologia de la Universitat.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9285

Data del DOGV
:   24-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1405


Data del document
:   18-02-2022

Organisme emissor
:   Universitat Jaume I de Castelló

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 18 de febrer de 2022, de la Gerència de la Universitat Jaume I, per la qual es convoca concurs per a la provisió del lloc de treball número 10719, cap de secció del Servei de Llengües i Terminologia de la Universitat. [2022/1405]  
En l'annex d'aquesta resolució es relaciona el lloc de treball, actualment vacant, dotat pressupostàriament i inclòs en la relació de llocs de treball del personal d'administració i serveis de la Universitat Jaume I, la provisió del qual correspon realitzar pel procediment de concurs.   
  
D'acord amb el Reial decret legislatiu 5/2015, pel qual s'aprova el text refós de la Llei de l'Estatut Bàsic de l'Empleat Públic i la Llei 4/2021, de 16 d'abril, de la Generalitat, de la funció pública valenciana, aquesta gerència, en virtut de les competències delegades per la rectora, ha resolt convocar concurs de mèrits per a la provisió del lloc de treball indicat en l'annex d'aquesta convocatòria, d'acord amb les següents:  
  
  
Bases de la convocatòria  
  
Primera. Persones participants  
Pot participar en aquest concurs el personal funcionari de carrera de l'escala superior d'assessorament lingüístic o de l'escala mitjana d'assessorament lingüístic de la Universitat Jaume I de Castelló, qualsevol que siga la seua situació administrativa, excepte les persones que estiguen en situació de suspensió ferma i en excedència voluntària per interès particular durant el termini legal obligatori de permanència en aquesta situació.  
Les persones aspirants han de reunir els requisits i les condicions del lloc de treball especificat en l'annex a la data de finalització del termini de presentació de sol·licituds de participació.  
  
Segona. Vacants i característiques  
Es convoca a concurs el lloc vacant número 10412 que figura en l'annex d'aquesta convocatòria.  
  
Tercera. Forma i termini de presentació de sol·licituds  
Les sol·licituds i la documentació per a participar en aquest procediment s'han de presentar en el Registre Electrònic de la Universitat Jaume I en el termini de vint dies comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
Les sol·licituds s'han de presentar per via electrònica. El tractament de la informació per mitjans electrònics tindrà en compte el que s'estableix en la Llei orgànica 3/2018, de 5 de desembre, de protecció de dades personals i garantia dels drets digitals, i altres disposicions que siguen d'aplicació.  
Per a presentar la sol·licitud per via electrònica es pot utilitzar el compte d'usuari de la Universitat Jaume I, un certificat digital de signatura electrònica, el DNI electrònic o el sistema d'identificació CLAVE. La sol·licitud s'ha de formalitzar en línia a través del Registre Electrònic de la Universitat Jaume I mitjançant el Tauler d'Anuncis Oficial de la Universitat Jaume I:  
https://www.uji.es/seu/info-adm/tao/ (busqueu el codi 19365).  
En la sol·licitud s'ha d'indicar:  
En l'apartat «Exposa», literalment:  
«Que he llegit les bases de la convocatòria; que la informació subministrada és certa i autoritze la verificació i confrontació de les dades personals incloses en la sol·licitud, o que consten en l'expedient personal, i aquelles aportades en el procés selectiu; així com la seua comprovació en els òrgans administratius corresponents.»  
En l'apartat «Sol·licita»:  
«Participar en el concurs de mèrits, per a la provisió del lloc de treball de cap de secció del Servei de Llengües i Terminologia de la Universitat Jaume I de Castelló, número 10767, codi assumpte: 19434.».  
  
En la sol·licitud genèrica electrònica s'ha d'incloure, com a document adjunt, la sol·licitud de participació en concursos per a la provisió de llocs de treball, amb indicació del lloc al qual s'opta, d'acord amb el següent model: https://bit.ly/2GCbojp  
A aquest efecte, la persona interessada ha de revisar les dades incloses en el seu expedient personal a través de l'aplicació IGLU (Recursos Humans > Expedient Laboral > Expedient) i comprovar que estan completes.  
A la sol·licitud també s'ha d'adjuntar, en cas que la informació que figure en l'expedient personal siga incorrecta, la documentació original i còpia de les dades no incloses o inexactes, perquè siguen tingudes en compte en la valoració dels mèrits.  
Finalment, en l'apartat «Destinació» s'ha d'indicar «Servei de Recursos Humans» i després s'ha de prémer «Enviar» per a registrar la sol·licitud.  
Les persones participants poden desistir de la sol·licitud dins del termini de presentació de sol·licituds. Després que haja transcorregut aquest termini no s'acceptarà cap desistiment i les persones participants quedaran vinculades al resultat del concurs.  
  
Quarta. Barem de mèrits  
El concurs de mèrits es resoldrà d'acord amb el Reglament sobre els barems aplicables a les convocatòries de concurs per a la provisió de llocs de treball del PAS de la Universitat Jaume I. Aquest barem es pot consultar en el Butlletí Oficial de la Universitat Jaume I: https://bit.ly/3tJOBK5  
Tenint en compte el lloc oferit, el barem aplicable serà el previst a l'annex II del Reglament sobre els barems i la puntuació mínima que s'estableix serà de 21 punts.  
En la primera fase es valoraran els mèrits establits per als concursos generals d'acord amb el que preveu l'annex I fins a un màxim de 75 punts.  
1. Antiguitat i pertinença a l'escala o ALT, màxim 24 punts  
(a) Antiguitat, màxim 12 punts  
(b) Temps de pertinença a l'escala o ALT, màxim 12 punts  
2. Carrera professional, màxim 10 punts  
(a) Grau de desenvolupament professional reconegut, màxim 8 punts.  
(b) Grau de nivell competencial reconegut, màxim 2 punts.  
3. Formació, màxim 24 punts.  
(a) Titulacions acadèmiques oficials, màxim 4 punts.  
(b) Cursos de formació i perfeccionament, màxim 8 punts.  
(c) Docència impartida, màxim 5,5 punts.  
(d) Coneixement de valencià, màxim 2,5 punts.  
- Certificats de capacitació tècnica de JQCV, màxim 2 punts.  
- Cursos específics, màxim 1,25 punts.  
(e) Coneixement d'idiomes, màxim 4 punts.  
4. Afinitat del treball desenvolupat, màxim 12 punts.  
Es valorarà l'exercici en llocs de cap de secció o superior d'acord amb el que es disposa en l'article 6.4 del Reglament sobre els barems.  
  
5. Altres mèrits, màxim 5 punts.  
Es podrà valorar qualsevol aspecte no inclòs en el barem, sempre que tinga vinculació directa amb les funcions de l'escala o ALT o amb el contingut del lloc de treball.  
En la segona fase es valoraran els mèrits específics que s'indiquen a l'annex II fins a un màxim de 30 punts.  
1. Entrevista, màxim 5 punts.  
Es valorarà el resultat d'una entrevista estructurada dirigida a comprovar els coneixements de la persona en relació amb les funcions pròpies del lloc de treball i la seua capacitat i aptituds per a assumir les responsabilitats pròpies d'aquest, tant en l'aspecte de responsabilitat de la gestió economicoadministrativa de la secció, com en els aspectes tècnics.  
L'entrevista versarà sobre possibles iniciatives de millores en la secció, atenent els fins del Servei de Llengües i Terminologia.  
2. Formació específica, màxim 15 punts.  
- Formació rebuda que tinga relació directa amb les funcions i competències del lloc convocat. Es valorarà amb una puntuació equivalent al doble de l'establida en l'apartat 3b de l'article 6 del Reglament sobre els barems, sempre que no haja tingut una valoració anterior.  
  
- Publicacions que tinguen relació directa amb les funcions del lloc, màxim de 3 punts.  
3. Experiència específica, màxim 10 punts.  
- L'experiència en llocs de la mateixa àrea funcional, formació i acreditació en llengües, es valorarà a raó de 0,05 punts per mes amb un màxim de 3 punts.  
- L'experiència en l'exercici de llocs amb nivells de responsabilitat superiors al lloc convocat es valorarà a raó de 0,2 punts per mes de servei amb un màxim de 3 punts.  
- Les activitats científiques, docents, formatives impartides que tinguen relació amb les funcions del lloc es valoraran amb una puntuació equivalent al doble de l'establida en l'apartat 3b de l'article 6 del Reglament sobre els barems, sempre que no haja tingut una valoració anterior, amb un màxim de 4 punts.  
En cas d'empat, el lloc de treball s'adjudicarà d'acord amb el que es preveu a l'article 7 del reglament esmentat anteriorment.  
  
  
Cinquena. Comissió de valoració  
La comissió de valoració de la convocatòria estarà composta per: president o presidenta, secretari o secretària i tres vocals, i s'haurà de designar el mateix nombre de suplents. Per a la seua composició s'atindrà l'article 60 del text refós de la Llei de l'Estatut Bàsic de l'Empleat Públic, i es garanteix la paritat entre dones i homes.  
El funcionament de la comissió de valoració s'ajustarà al que estableix la Llei 40/2015, d'1 d'octubre, de règim jurídic del sector públic.  
  
Els successius anuncis relacionats amb aquesta convocatòria i els acords de la comissió de valoració es publicaran en el Tauler d'Anuncis Oficial de la Universitat Jaume I, «Convocatòries PAS», https://www.uji.es/seu/info-adm/tao/ i en la pàgina web del Servei de Recursos Humans https://www.uji.es/serveis/rrhh/.  
  
Sisena. Adjudicació i presa de possessió  
La comissió de valoració, immediatament abans de redactar la proposta de resolució, posarà de manifest a les persones interessades, en el TAO-UJI i en la pàgina web del Servei de Recursos Humans, la puntuació adjudicada en els diferents apartats de valoració del concurs.  
  
Les persones interessades podran, en un termini de deu dies, al·legar i justificar el que consideren pertinent davant la comissió de valoració del concurs.  
La comissió de valoració elevarà proposta de resolució, amb les puntuacions obtingudes per cada persona aspirant, a la Gerència de la Universitat la qual, a la vista d'aquesta, dictarà la resolució del concurs que corresponga.  
El lloc de treball adjudicat serà irrenunciable, excepte que abans de la finalització del termini de presa de possessió s'haguera obtingut un altre lloc mitjançant convocatòria pública o que transcórreguen més de dotze mesos entre la convocatòria i la resolució del concurs. En el primer cas, la persona adjudicatària estarà obligada a comunicar al Servei de Recursos Humans el lloc que haja triat dins del termini de la presa de possessió.  
En la resolució del concurs s'indicarà expressament la data de cessament i de presa de possessió.  
  
Setena. Recursos  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la recepció d'aquesta publicació, o directament interposar recurs contenciós administratiu davant el Jutjat Contenciós Administratiu de Castelló de la Plana, dins del termini de dos mesos comptadors des de l'endemà de la recepció de la notificació.  
Tot això sense perjudici de qualsevol altre recurs o acció que es considere procedent.  
Contra els acords de la comissió de valoració es podrà interposar recurs d'alçada davant la rectora en el termini d'un mes comptador des de l'endemà de la publicació o notificació, d'acord amb els articles 121 i següents de la Llei 39/2015, d'1 d'octubre.  
  
Castelló de la Plana, 18 de febrer de 2022.- La rectora, p. c. d. (R 12.06.2018; DOGV 14 de juny), el gerent: Andrés Marzal Varó.  
ANNEX  
Lloc vacant de cap de secció del Servei   
de Llengües i Terminologia  
  
Codi de requisits:  
5. Coneixement de valencià nivell superior, o llicenciatura en Filologia Valenciana o equivalent.  
41. Haver superat proves selectives d'acord amb les funcions del lloc de treball o la corresponent especialitat en llocs de laboratori.  
  
79. Coneixement d'idiomes comunitaris: anglès, nivell C1 o equivalent.  
  
Àmbit funcional   
  
Lloc Àmbit funcional  
10330 Formació en llengües: assessoria lingüística i formació en llengües. Direcció de la secció